Vefpressan , fyrirtæki Björns Inga Hrafnssonar , hefur keypt útgáfuna Fótspor , sem gaf meðal annars út Akureyri vikublað og Reykjavík vikublað . Þetta kemur fram á Vísi í kvöld . Ámundi Ámundason var ábyrgðarmaður blaða og auglýsingastjórn Fótspors , en hann segir við Vísi að Vefpressan hafi keypt útgáfuréttinn að blöðunum . Rekstri Fótspors verður hætt en Ámundi mun starfa hjá Vefpressunni . Ekki kemur fram hvað verður um aðra starfsmenn og ritstjóra blaða . Hann segir Björn Inga hafa haft samband við sig að fyrra bragði og að hann sé mjög ánægður með þá niðurstöðu . Hann sé orðinn sjötugur og þurfi að minnka við sig álag . Auglýsing Eins og Kjarninn greindi frá fyrr í dag sagði Björn Þorláksson , ritstjóri Akureyrar Vikublaðs , frá því á Facebook-síðu sinni í dag að útgáfu blaðsins yrði hætt . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .